Ханзабазул хъизан гІуцІарав ГІабдул ГІазиз Ал СагІудил кІиабилев вас. Жиндирго вац Фейсалицаго гІадин, СагІудица кІвар бугеб асар гьабуна ханлъи бахъун чІеялъе. СагІудиязул ГІарабия гІуцІун заман иналдего СагІуд тІамун вукІана валигІагьдлъун. ГІабдул ГІазиз хун хадуб ханлъун вачІана СагІуд. СагІудица гІуцІана гІемерал министерлъиял ва цогидал хІукмуялъул институтал, ва гьезул бетІеразда лъуна жиндирго лъимал . Гьеб жоялда ццим бахъана СагІудил вацазул, ва 1964 соналъ гьев хисана, гІалимзабаз гьабураб инкъилабалъул хІасилалда. Гьесда тІад гьабуна ханлъиялъул жавабчилъи жиндирго эбел-эмен цадахъав вац Фейсалихъе кьез. Гьелдаса хадуб гьес гьижра гьабуна Женевалде, ва гьенисан — Грециялде, гьенибин абуни рохалилаб гІумру тІамуна ва хвана 1969 соналда.